[12] ઝીલાણંદ કુંડ-ઝીંઝુવાડા : ઝીંઝુવાડા, સુરેન્દ્રનગર જિલ્લાનું પ્રાચીન ગામ છે. ઝીંઝુવાડા ઝીલાણંદ કુંડથી ધ્રાંગધ્રા જવાના માર્ગે સંત તેજાનંદની સમાધિ છે. લોકમાન્યતા એવી છે કે પ્રાચીન સમયમાં સરસ્વતીનું એક વહેણ અહીંથી પસાર થતું હતું. તેજાનંદ અનુસૂચિત જાતિના સંત હતા. જ્યારે તેઓ સિદ્ધપુર પાટણ ગયા ત્યારે તેમને અસ્પૃશ્ય ગણી બ્રાહ્મણોએ સ્નાન કરવાની ના કહી. આથી તેઓ ઝીંઝુવાડા આવ્યા ને કહ્યું કે, સરસ્વતી મને સ્નાન કરાવવા ઈચ્છતી હશે તો આવશે એમ કહી સમાધિમાં લીન થયા. આથી સરસ્વતી ત્યાં સુધી વહેતી આવીને તેજાનંદજીને સ્નાન કરાવ્યું. અહીંથી એક અશ્મીભૂત મગરનું વિશાળકાય જડબું ફોસિલરૂપે પ્રાપ્ત થયું છે.